Aláírták a szerzõdést: Az Audi az ETO FC szponzora!
Az Audi Hungaria 2014-ig szóló szponzori szerzõdést írt alá csütörtökön a Gyõri ETO FC-vel. A megállapodás a következõ bajnoki idénytõl lép életbe. Július végén az ETO Parkban szerepel a Bayern München öregfiúkcsapata.
Az Audi Hungaria Motor Kft. és a Gyõri ETO FC három bajnoki idényre szóló megállapodást írt alá, amely 2014-ig érvényes – ezt a tegnapi közös sajtótájékoztatón Thomas Faustmann, az Audi Hungaria ügyvezetõ igazgatója, Tarsoly Csaba, a Gyõri ETO FC elnöke és Borkai Zsolt, Gyõr polgármestere együtt jelentették be.
Thomas Faustmann elmondta: bizakodva néznek az ETO-val közös új projekt elé és reménykedik benne, hogy Gyõrött nemsokára bajnokcsapatot ünnepelhetnek.
Az Audi Hungaria Motor Kft. 2006. július 1-je óta az ETO KC nõi kézilabdacsapatának névadó fõszponzora. Az ETO FC szponzorálásával a gyõri vállalat tovább hangsúlyozza szerepvállalását a régióban.
„Az Audi gáláns, nagyvonalú ajánlatot tett a 107 éves ETO számára – fogalmazott Tarsoly Csaba, a klub elnöke. – Az Audi és az ETO közötti kapcsolat az egyesület százéves jubileuma alkalmával kezdõdött, amikor a cég támogatásával a Bayern München szerepelt Gyõrött. Akkor átadtam egy kulcsot Martin Winterkornnak, a cég elsõ emberének, hogy ez legyen az új stadionban az Audi VIP-páholyának kulcsa. Azóta a stadion felépült, a páholyt pedig szerencsére rendszeresen látogatják az
autógyár vezetõi. A továbblépést jelenti, hogy a jelenlegi szerzõdéssel az elsõ csapat mellett az utánpótlás is jelentõs anyagi segítséget kap. Természetesen idõvel szeretnénk bajnokok lenni az NB I-ben és helyt akarunk állni a nemzetközi porondon is."
Az elnök egyben bejelentette, hogy az ETO FC lemond a városi támogatásról a nehezebb helyzetben lévõ gyõri utánpótlás-labdarúgóklubok javára.
Borkai Zsolt, Gyõr polgármestere, a Magyar Olimpiai Bizottság elnöke szerint két sikeres terület – a gazdaság és a sport – találkozott ezzel a szerzõdéssel. Biztos abban, hogy a labdarúgásban is újra jó eredményeknek örülhetnek majd a gyõriek.
A partneri kapcsolat a 2011/2012-es szezontól lép életbe. Akkortól szerepel a csapat mezén a cég emblémája is.
A szerzõdés anyagi részle- teirõl a felek nem kívántak nyilatkozni.  Korábbi sajtóhírek szerint a cég évi 350 millió forinttal támogatja a labdarúgóklubot. Ennek egy része szponzorációs pénz, a többi csak az utánpótlásra költhetõ.
Az Audi az anyagi támogatás mellett egy húsz gépkocsiból álló flottát bocsát a klub rendelkezésére.
A tájékoztatón bejelentették, hogy 2011. július 29-én a Bayern München öregfiúkcsapata szerepel Gyõrött. Pályára lép többek között Karl-Heinz Rummenigge, Oliver Kahn, Roy Makaay és Giovanni Elber is.
Az Audi az ETO-val együtt tizenegy klubot szponzorál
Európában. A hírek szerint közülük évente egy-egy vendégszerepel majd Gyõrött.
Bemutatták az ETO új himnuszát, amelynek zenéjét Dobrády Ákos szerezte, a szövegét pedig Várszegi Ákos írta. A szerzõk, valamint az elõadók, Nagy Balázs színész és a Gyõri Filharmonikus Zenekar vezetõje, Fûke Géza is részt vettek az eseményen.
labdarúgás Gyõr Gyõri ETO FC